Įsakymas netenka galios 2010-10-08:

Lietuvos Respublikos aplinkos ministerija, Įsakymas

Nr. D1-837, 2010-10-01, Žin., 2010, Nr. 119-6059 (2010-10-07), i. k. 110301MISAK00D1-837

Dėl Lietuvos Respublikos aplinkos ministro 2004 m. gruodžio 28 d. įsakymo Nr. D1-696 "Dėl Nuolatinės statybos komisijos pavyzdinių nuostatų patvirtinimo" ir jį keitusių įsakymų pripažinimo netekusiais galios

Suvestinė redakcija nuo 2010-08-01 iki 2010-10-07

Įsakymas paskelbtas: Žin. 2005, Nr. 4-75, i. k. 104301MISAK00D1-696

LIETUVOS RESPUBLIKOS APLINKOS MINISTRO

Į S A K Y M A S

DĖL NUOLATINĖS STATYBOS KOMISIJOS PAVYZDINIŲ NUOSTATŲ PATVIRTINIMO

2004 m. gruodžio 28 d. Nr. D1-696

Vilnius

Vadovaudamasis Lietuvos Respublikos Vyriausybės 2002 m. vasario 26 d. nutarimo Nr. 280 „Dėl Lietuvos Respublikos statybos įstatymo įgyvendinimo“ (Žin., 2002, Nr. 22-819; 2004, Nr. 30-983, Nr. 103-3787) 1.1.22 punktu,

1. Tvirtinu Nuolatinės statybos komisijos pavyzdinius nuostatus (pridedama).

2. Laikau netekusiu galios aplinkos ministro 2002 m. balandžio 23 d. įsakymą Nr. 202 „Dėl statybos techninio reglamento STR 1.07.05:2002 „Nuolatinės statybos komisijos pavyzdiniai nuostatai“ patvirtinimo“ (Žin., 2002, Nr. 54-2147).

APLINKOS MINISTRAS	ARŪNAS KUNDROTAS

PATVIRTINTA

Lietuvos Respublikos aplinkos ministro

2004 m. gruodžio 28 d. įsakymu Nr. Dl-696

(Lietuvos Respublikos aplinkos ministro

2007 m. liepos 2 d. įsakymo Nr. Dl-379

redakcija)

NUOLATINĖS STATYBOS KOMISIJOS PAVYZDINIAI NUOSTATAI

I SKYRIUS. BENDROSIOS NUOSTATOS

1. Nuolatinės statybos komisijos pavyzdiniai nuostatai (toliau – Nuostatai) parengti vadovaujantis Lietuvos Respublikos statybos įstatymo (Žin., 1996, Nr. 32-788; 2001, Nr. 101-3597) 23 straipsnio 9 ir 10 dalimis ir Lietuvos Respublikos teritorijų planavimo įstatymo (Žin., 1995, Nr. 107-2391; 2004, Nr. 21-617) 27 straipsnio 4 dalimi.

Punkto pakeitimai:

Nr. D1-656, 2010-07-27, Žin., 2010, Nr. 91-4840 (2010-07-31), i. k. 110301MISAK00D1-656

2. Nuostatai reglamentuoja Nuolatinės statybos komisijos (toliau – Komisija) kompetenciją bei veiklos organizavimo tvarką. Savivaldybių tarybų patvirtinti Nuolatinių statybos komisijų nuostatai negali prieštarauti šiems Nuostatams.

3. Komisija yra tarpžinybinė institucija, kuri nagrinėja ir priima sprendimus savivaldybės lygmens teritorijų planavimo dokumentų derinimo klausimais, taip pat tikrina statinių projektus ir priima sprendimus išduoti arba neišduoti statybos leidimus.

4. Komisija savo veikloje vadovaujasi:

4.1. Statybos įstatymu, Teritorijų planavimo įstatymu, Vietos savivaldos įstatymu (Žin., 1994, Nr. 55-1049; 2008, Nr. 113-4290), kitais įstatymais ir teisės aktais;

Punkto pakeitimai:

Nr. D1-656, 2010-07-27, Žin., 2010, Nr. 91-4840 (2010-07-31), i. k. 110301MISAK00D1-656

4.2. savivaldybės tarybos patvirtintais Komisijos nuostatais;

4.3. savivaldybės tarybos veiklos reglamento nustatyta tvarka patvirtintu Komisijos darbo reglamentu.

II SKYRIUS. KOMISIJOS SUDĖTIS

5. Savivaldybės taryba jos veiklos reglamento nustatyta tvarka sudaro Komisiją ir prireikus tikslina jos sudėtį. Komisijos pirmininku skiriamas savivaldybės administracijos valstybės tarnautojas:

5.1. vykdantis savivaldybės vyriausiojo architekto pareigybės funkcijas ir turintis, vadovaujantis statybos techniniu reglamentu STR 1.02.08:2004 „Valstybės tarnautojų, vykdančių savivaldybių vyriausiųjų architektų pareigybių funkcijas ir viešojo administravimo institucijų valstybės tarnautojų, atliekančių teritorijų planavimo ir statybos valstybinę priežiūrą, atestavimo tvarkos aprašas bei specialieji kvalifikaciniai reikalavimai“, patvirtintu Lietuvos Respublikos aplinkos ministro 2004 m. gegužės 3 d. įsakymu Nr. D1-240 (Žin., 2004, Nr. 78-2767), Aplinkos ministerijos išduotą kvalifikacijos atestatą arba;

5.2. įgijęs statybos inžinieriaus profesinę kvalifikaciją ir turintis, vadovaujantis statybos techniniu reglamentu STR 1.02.06:2006 „Teisės eiti statybos techninės veiklos pagrindinių sričių vadovų pareigas įgijimo tvarkos aprašas“, patvirtintu Lietuvos Respublikos aplinkos ministro 2007 m. lapkričio 10 d. įsakymu Nr. D1-601 (Žin., 2007, Nr. 120-4945), Aplinkos ministerijos išduotą kvalifikacijos atestatą, suteikiantį teisę eiti statinio projekto vadovo arba statinio projekto ekspertizės vadovo pareigas.

Punkto pakeitimai:

Nr. D1-656, 2010-07-27, Žin., 2010, Nr. 91-4840 (2010-07-31), i. k. 110301MISAK00D1-656

51. Komisijos pirmininko pavaduotoju skiriamas savivaldybės administracijos valstybės tarnautojas, atitinkantis 5 punkto reikalavimus.

Papildyta punktu:

Nr. D1-656, 2010-07-27, Žin., 2010, Nr. 91-4840 (2010-07-31), i. k. 110301MISAK00D1-656

52. Komisiją sudaro pirmininkas, pirmininko pavaduotojas ir nariai. Komisijos sekretoriumi skiriamas savivaldybės administracijos valstybės tarnautojas. Komisijos sekretorius nėra Komisijos narys. Komisija sudaroma iš šių narių:

52.1. inžinerinių tinklų ir susisiekimo komunikacijų savininkų ar naudotojų (pagal įstatymų nustatytą kompetenciją), rengiančių teritorijų planavimo sąlygas ir nustatančių statinio projektavimo sąlygas, atstovų;

52.2. savivaldybės administracijos valstybės tarnautojo (-ų), atsakingo (-ų) už teritorijų planavimo reikalavimų, statinio architektūros ir statybos sklypo tvarkymo urbanistinių reikalavimų nustatymą, inžinerinių tinklų ir susisiekimo komunikacijų plėtrą;

52.3. institucijų (subjektų), turinčių įgaliojimus priimti sprendimus Statybos įstatymo 23 straipsnio 9 dalyje nurodytais klausimais, atstovų:

52.3.1. Aplinkos ministerijos regiono aplinkos apsaugos departamento (pagal įstatymų nustatytą kompetenciją vykdančio aplinkos apsaugos valstybinę kontrolę);

52.3.2. už saugomos teritorijos apsaugą atsakingos institucijos (pagal įstatymų nustatytą kompetenciją rengiančio statinio projektavimo sąlygas saugomoje teritorijoje numatomo statyti statinio projektui rengti);

52.3.3. už nekilnojamojo kultūros paveldo apsaugą atsakingos institucijos (pagal įstatymų nustatytą kompetenciją rengiančio statinio projektavimo sąlygas kultūros paveldo objekto tvarkomųjų statybos darbų projektui rengti ar statinio kultūros paveldo objekto teritorijoje, ar apsaugos zonoje – statinio projektui rengti);

52.3.4. priešgaisrinės apsaugos ir gelbėjimo departamento (pagal įstatymų nustatytą kompetenciją atliekančio valstybinę priešgaisrinę priežiūrą);

52.3.5. visuomenės sveikatos priežiūros tarnybos (pagal įstatymų nustatytą kompetenciją atliekančios visuomenės sveikatos priežiūrą);

52.3.6. neįgaliųjų organizacijos (pagal įstatymų nustatytą kompetenciją prižiūrinčio įstatymais ir kitais teisės aktais nustatytų aplinkos pritaikymo neįgaliųjų asmenų reikmėms reikalavimų įgyvendinimą);

52.3.7. Valstybinės geležinkelio inspekcijos prie Susisiekimo ministerijos (pagal įstatymų nustatytą kompetenciją prižiūrinčios normatyvinių statinio saugos ir paskirties dokumentų reikalavimų įgyvendinimą).

Papildyta punktu:

Nr. D1-656, 2010-07-27, Žin., 2010, Nr. 91-4840 (2010-07-31), i. k. 110301MISAK00D1-656

6. Konkrečius 52 punkte nurodytų institucijų (subjektų) atstovus raštiškai deleguoja į Komisiją juos įgaliojusios institucijos (subjektai). Jeigu planuojama teritorija ar numatomo statinio statyba yra susijusi su įslaptinta informacija, deleguojamas Komisijos narys privalo turėti leidimą dirbti su įslaptinta informacija. Komisijos narių skaičius neribojamas.

Komisijos nariai privalo pasirašyti konfidencialumo pasižadėjimą dėl informacijos konfidencialumo užtikrinimo, šios informacijos viešo neskelbimo, neplatinimo ir nešališkumo deklaraciją dėl objektyvių sprendimų priėmimo, viešųjų ir privačiųjų interesų konflikto vengimo.

Punkto pakeitimai:

Nr. D1-59, 2010-01-25, Žin., 2010, Nr. 14-674 (2010-02-03), i. k. 110301MISAK000D1-59

Nr. D1-656, 2010-07-27, Žin., 2010, Nr. 91-4840 (2010-07-31), i. k. 110301MISAK00D1-656

7. Komisijos narių dalyvavimas Komisijos posėdžiuose yra privalomas. Komisijos narys, negalintis dalyvauti Komisijos posėdyje, privalo iki jo pradžios pagal kompetenciją raštu pareikšti nuomonę numatytu svarstyti klausimu. Raštu pateikta Komisijos nario nuomonė pridedama prie Komisijos posėdžio protokolo. Jei Komisijos narys iki posėdžio pradžios negali raštu pareikšti nuomonės, suinteresuota institucija privalo raštiškai deleguoti į Komisiją kitą įgaliotą atstovą.

Punkto pakeitimai:

Nr. D1-656, 2010-07-27, Žin., 2010, Nr. 91-4840 (2010-07-31), i. k. 110301MISAK00D1-656

8. Derinant savivaldybės lygmens teritorijų planavimo dokumentą, derinimo procedūroje kviečiamas dalyvauti teritorijų planavimo organizatorius ir/ar jo įgaliotas atstovas, o priimant sprendimą dėl statybos leidimo išdavimo ar neišdavimo – statytojas (užsakovas) ir statinio projekto vadovas.

9. Apie Komisijos posėdžio laiką (datą, valandą), jos tikrinamų teritorijų planavimo dokumentų ir statinių projektų sąrašą prieš 5 darbo dienas iki posėdžio informuojama (faksu ar elektroniniu paštu) Valstybinė teritorijų planavimo ir statybos inspekcija prie Aplinkos ministerijos (toliau – Inspekcija).

Punkto pakeitimai:

Nr. D1-59, 2010-01-25, Žin., 2010, Nr. 14-674 (2010-02-03), i. k. 110301MISAK000D1-59

Nr. D1-656, 2010-07-27, Žin., 2010, Nr. 91-4840 (2010-07-31), i. k. 110301MISAK00D1-656

III. SKYRIUS. KOMISIJOS DARBO ORGANIZAVIMAS

10. Komisijos veiklos forma yra posėdžiai, kurie rengiami Komisijos darbo reglamento nustatyta tvarka.

11. Komisijos darbą organizuoja, šaukia posėdžius ir jiems vadovauja Komisijos pirmininkas. Kai jo nėra, Komisijos pirmininko pareigas eina Komisijos pirmininko pavaduotojas.

Punkto pakeitimai:

Nr. D1-656, 2010-07-27, Žin., 2010, Nr. 91-4840 (2010-07-31), i. k. 110301MISAK00D1-656

12. Komisijos pirmininkas, gavęs iš savivaldybės administracijos direktoriaus (jo įgalioto savivaldybės administracijos valstybės tarnautojo) planavimo organizatoriaus prašymą derinti teritorijų planavimo dokumentą arba iš statytojo (užsakovo) raštu arba naudojantis Lietuvos Respublikos statybos leidimų ir statybos valstybinės priežiūros informacine sistema „Infostatyba“ pateiktą prašymą išduoti statybos leidimą ir atitinkamais teisės aktais nustatytus šioms procedūroms atlikti reikalingus dokumentus, ne vėliau kaip per 2 darbo dienas privalo:

12.1. paskirti Komisijos posėdžio laiką (datą, valandą);

12.2. pavesti Komisijos sekretoriui ne vėliau kaip prieš 5 darbo dienas iki posėdžio:

12.2.1. informuoti (faksu, elektroniniu paštu) visus Komisijos narius apie posėdžio laiką (datą, valandą), nurodant, kad jų dalyvavimas (nuomonės pateikimas raštu) yra privalomas;

12.2.2. pateikti Komisijos nariams: iš planavimo organizatoriaus (teritorijų planavimo dokumento derinimo atveju) ar statytojo (užsakovo) (sprendimo dėl statybos leidimo išdavimo atveju) raštu arba naudojantis Lietuvos Respublikos statybos leidimų ir statybos valstybinės priežiūros informacine sistema „Infostatyba“ gautus dokumentus ir statinio projekto kompiuterinę laikmeną (statinio projekto kompiuterinį variantą arba nuskenuotą statinio projektą);

12.2.3. organizuoti informacijos apie numatomo Komisijos posėdžio laiką (datą, valandą), derinamus teritorijų planavimo dokumentus ar tikrinamus statinių projektus paskelbimą savivaldybės interneto svetainėje.

Punkto pakeitimai:

Nr. D1-656, 2010-07-27, Žin., 2010, Nr. 91-4840 (2010-07-31), i. k. 110301MISAK00D1-656

13. Komisija, gavusi planavimo organizatoriaus prašymą derinti teritorijų planavimo dokumentą bei atitinkamais teisės aktais nustatytus derinimo procedūrai atlikti reikalingus dokumentus, privalo patikrinti ir nustatyti, ar pateiktas derinti teritorijų planavimo dokumentas atitinka:

13.1. specialiųjų žemės naudojimo sąlygų ir teritorijų planavimą reglamentuojančių teisės aktų reikalavimus;

13.2. galiojančių teritorijų planavimo dokumentų sprendinius;

13.3. sąlygas išdavusių institucijų reikalavimus dėl teritorijų planavimo dokumentų rengimo.

14. Komisijos sprendimas derinti teritorijų planavimo dokumentą priimamas, jei tam pritarė visi Komisijos posėdyje dalyvaujantys (ar nedalyvaujantys, bet svarstomu klausimu raštu pareiškę nuomonę) Komisijos nariai. Jeigu bent vienas Komisijos narys nepritaria teritorijų planavimo dokumento derinimui, laikoma, kad Komisija priėmė sprendimą nederinti teritorijų planavimo dokumento. Nepritarimo derinti teritorijų planavimo dokumentą motyvai išdėstomi Komisijos posėdžio protokole (protokolo forma pateikta Nuostatų 1 priede). Komisijos posėdžio protokolą pasirašo Komisijos pirmininkas, Komisijos sekretorius ir posėdyje dalyvavusieji Komisijos nariai.

Komisijos narių, nedalyvavusių Komisijos posėdyje, raštu pareikštą nuomonę į posėdžio protokolą įrašo Komisijos sekretorius protokolo skiltyje „parašas arba nuomonę raštu pareiškusio Komisijos nario rašto Nr., data“ ir nurodo numerį ir datą rašto, kuriame pateikta Komisijos nario nuomonė svarstytu klausimu.

Punkto pakeitimai:

Nr. D1-656, 2010-07-27, Žin., 2010, Nr. 91-4840 (2010-07-31), i. k. 110301MISAK00D1-656

15. Inspekcijos įgaliotas atstovas dalyvauja Komisijos posėdyje ir gali pareikšti pastabas svarstomu klausimu. Inspekcijos įgalioto atstovo raštu pateiktos pastabos pridedamos prie Komisijos protokolo. Jei svarstomu klausimu priimdama sprendimą Komisija į pastabas neatsižvelgia, prie protokolo pridedamas Komisijos pirmininko motyvuotas pagrindimas raštu, kodėl neatsižvelgta į minėtas pastabas.

Punkto pakeitimai:

Nr. D1-59, 2010-01-25, Žin., 2010, Nr. 14-674 (2010-02-03), i. k. 110301MISAK000D1-59

Nr. D1-656, 2010-07-27, Žin., 2010, Nr. 91-4840 (2010-07-31), i. k. 110301MISAK00D1-656

16. Komisija, gavusi iš savivaldybės administracijos direktoriaus (jo įgalioto savivaldybės administracijos valstybės tarnautojo) statytojo (užsakovo) prašymą statinio statybos (išskyrus griovimą) leidimui gauti ir Statybos įstatymo 23 straipsnio 6 dalyje nurodytus kitus dokumentus, privalo pagal Nuostatų 52 punkte išvardintas Komisijos narių kompetencijos sritis juos patikrinti ir nustatyti, ar:

16.1. pateikti visi Statybos įstatymo 23 straipsnio 6 dalyje nurodyti dokumentai;

16.2. statinio projektas atitinka teritorijų planavimo dokumentuose nustatytus statybos sklypo tvarkymo reikalavimus (reglamentą), statinio projektavimo sąlygų sąvado reikalavimus;

16.3. statinio projekto apimtis ir sudėtis atitinka statybos techniniame reglamente STR 1.05.06:2005 „Statinio projektavimas“, patvirtintame Lietuvos Respublikos aplinkos ministro 2004 m. gruodžio 30 d. įsakymu Nr. D1-708 (Žin., 2005, Nr. 4-80) nurodytą apimtį ir sudėtį;

16.4. laikomasi statybos techninio reglamento STR 1.05.06:2005 „Statinio projektavimas“ nuostatų, reglamentuojančių visuomenės informavimą apie visuomenei svarbių statinių ir statinių, kuriems pagal Teritorijų planavimo įstatymo 22 straipsnio 3 dalies 3 punktą nerengiamas detalusis planas, projektavimo pradžią;

16.5. atlikta statinio projekto ekspertizė (kai ji privaloma) vadovaujantis statybos techninio reglamento STR 1.06.03:2002 „Statinio projekto ekspertizė ir statinio ekspertizė“, patvirtinto Lietuvos Respublikos aplinkos ministro 2002 m. balandžio 30 d. įsakymu Nr. 214 (Žin., 2002, Nr. 55-2200), nuostatomis ir ekspertizės akte nurodyta, kad statinio projektas yra tinkamai parengtas;

16.6. statinio projektuotojas, statinio projekto ar statinio ekspertizės rangovas turi teisę užsiimti atitinkama veikla patvirtinančius dokumentus, nurodytus statybos techniniame reglamente STR 1.02.07:2004 „Statinio projektuotojo, statybos rangovo, projektavimo ar statybos valdytojo, projekto ar statinio ekspertizės rangovo teisės įgijimo tvarkos aprašas. Fizinių asmenų, juridinių asmenų, kitų užsienio organizacijų pateiktų dokumentų, išduotų užsienio valstybėje ir patvirtinančių teisę užsiimti statybos techninės veiklos pagrindinėms sritims, pripažinimo Lietuvos Respublikoje taisyklės“, patvirtintame Lietuvos Respublikos aplinkos ministro 2004 m. spalio 21 d. įsakymu Nr. D1-549 (Žin., 2004, Nr. 157-5739), o statinio projekto (projekto dalies) vadovas, statinio projekto (projekto dalies) ekspertizės vadovas turi teisę užsiimti atitinkama veikla patvirtinančius dokumentus, nurodytus statybos techniniame reglamente STR 1.02.06:2006 „Teisės eiti statybos techninės veiklos pagrindinių sričių vadovų pareigas įgijimo tvarkos aprašas“;

16.7. ypatingo statinio statybos sklypo projektiniai inžineriniai geologiniai (geotechniniai) tyrimai, taip pat karstiniame rajone suprojektuoto gyvenamojo pastato statybos sklypo geologiniai tyrimai įregistruoti Žemės gelmių registro nuostatų, patvirtintų Lietuvos Respublikos Vyriausybės 2002 m. balandžio 26 d. nutarimu Nr. 584 (Žin., 2002, Nr. 44-1676; 2006, Nr. 54-1961), nustatyta tvarka;

Punkto pakeitimai:

Nr. D1-656, 2010-07-27, Žin., 2010, Nr. 91-4840 (2010-07-31), i. k. 110301MISAK00D1-656

17. Komisija, gavusi iš savivaldybės administracijos direktoriaus (jo įgalioto savivaldybės administracijos valstybės tarnautojo) statytojo (užsakovo) prašymą statybos leidimui tik statinį griauti ir Statybos įstatymo 23 straipsnio 7 dalyje nurodytus kitus dokumentus, privalo pagal Nuostatų 52 punkte išvardintas Komisijos narių kompetencijos sritis juos patikrinti ir nustatyti, ar:

17.1. pateikti visi Statybos įstatymo 23 straipsnio 7 dalyje nurodyti dokumentai;

17.2. statinio griovimo technologijos aprašymo (griaunant ypatingą statinį, – statinio griovimo projekto) apimtis ir sudėtis atitinka statybos techniniame reglamente STR 1.05.06:2005 „Statinio projektavimas“ nurodytą apimtį ir sudėtį.

Punkto pakeitimai:

Nr. D1-656, 2010-07-27, Žin., 2010, Nr. 91-4840 (2010-07-31), i. k. 110301MISAK00D1-656

18. Sprendimo dėl statybos leidimo išdavimo atvejais nagrinėjant statinio projektą, Komisijos nariai negali kelti papildomų reikalavimų, kurie nebuvo įrašyti į projektavimo sąlygų sąvadą, tačiau nustatęs (pagal kompetenciją), kad statinio projektas parengtas pažeidžiant normatyvinių statybos techninių dokumentų, normatyvinių statinio saugos ir paskirties dokumentų reikalavimus, Komisijos narys turi teisę nepritarti statybos leidimo išdavimui, savo nepritarimo motyvus išdėstydamas raštu.

19. Komisija protokolu įformina statinio projekto, statinio griovimo technologijos aprašymo, statinio griovimo projekto patikrinimo rezultatus ir sprendimu savivaldybės administracijos direktoriui (jo įgaliotam savivaldybės administracijos tarnautojui) nurodo išduoti statytojui (užsakovui) jo prašomą statybos leidimą ar jo neišduoti. Komisijos posėdžio protokolo forma pateikta Nuostatų 2 priede. Komisijos sprendimas išduoti statytojui (užsakovui) jo prašomą statybos leidimą ar statybos leidimo neišduoti privalomas savivaldybės administracijos direktoriui (jo įgaliotam savivaldybės administracijos valstybės tarnautojui). Sprendimas išduoti statybos leidimą gali būti priimtas tik tuo atveju, kai visi Komisijos nariai pritaria statybos leidimo išdavimui. Jei bent vienas Komisijos narys nepritaria statybos leidimo išdavimui, Komisija priima sprendimą neišduoti statytojui (užsakovui) jo prašomo statybos leidimo.

Komisijos nario, nedalyvavusio Komisijos posėdyje, pagal kompetenciją raštu pareikštą nuomonę Komisijos sekretorius įrašo protokolo skiltyje „parašas arba nuomonę raštu pareiškusio Komisijos nario rašto Nr., data“ ir nurodo numerį ir datą rašto, kuriame pateikta motyvuota Komisijos nario nuomonė.

Punkto pakeitimai:

Nr. D1-656, 2010-07-27, Žin., 2010, Nr. 91-4840 (2010-07-31), i. k. 110301MISAK00D1-656

20. Kai posėdyje dalyvaujantis Komisijos narys pagal kompetenciją turi pastabų ir nepritaria sprendimui išduoti statybos leidimą, protokole (Nuostatų 2 priedas) įrašo žodį „nepritariu“, nurodo numerį ir datą rašto, kuriame pateikti nepritarimo motyvai, ir pasirašo.

Punkto pakeitimai:

Nr. D1-656, 2010-07-27, Žin., 2010, Nr. 91-4840 (2010-07-31), i. k. 110301MISAK00D1-656

21. Komisijos sprendimas neišduoti statybos leidimo turi būti motyvuotas. Kai Komisija priima sprendimą neišduoti statybos leidimo, prie protokolo pridedamas Komisijos nario (-ių) raštas su pagal kompetenciją pareikštais nepritarimo motyvais.

Punkto pakeitimai:

Nr. D1-656, 2010-07-27, Žin., 2010, Nr. 91-4840 (2010-07-31), i. k. 110301MISAK00D1-656

22. Prie Komisijos protokolo pridedama negalinčių dalyvauti Komisijos narių raštu pareikšta nuomonė. Šie raštai laikomi neatsiejama protokolo dalimi.

23. Neteko galios nuo 2010-08-01

Punkto naikinimas:

Nr. D1-656, 2010-07-27, Žin. 2010, Nr. 91-4840 (2010-07-31), i. k. 110301MISAK00D1-656

Punkto pakeitimai:

Nr. D1-59, 2010-01-25, Žin., 2010, Nr. 14-674 (2010-02-03), i. k. 110301MISAK000D1-59

24. Komisijos protokolą dėl priimto sprendimo statybos leidimo išdavimo klausimu tvirtina Komisijos pirmininkas.

25. Komisijos sprendimas derinti teritorijų planavimo dokumentą arba jo nederinti, išduoti statytojui (užsakovui) jo prašomą statybos leidimą arba jo neišduoti turi būti priimtas ir Komisijos protokolas ne vėliau kaip likus 2 darbo dienoms iki teritorijų planavimo dokumento derinimo ar statybos leidimo išdavimo termino pabaigos pateiktas savivaldybės administracijos direktoriui (jo įgaliotam savivaldybės administracijos valstybės tarnautojui). Protokolo kopiją turi teisę gauti Komisijos nariai, Inspekcija, teritorijų planavimo organizatorius ir (ar) jo įgaliotas atstovas, statytojas (užsakovas).

Punkto pakeitimai:

Nr. D1-59, 2010-01-25, Žin., 2010, Nr. 14-674 (2010-02-03), i. k. 110301MISAK000D1-59

Nr. D1-656, 2010-07-27, Žin., 2010, Nr. 91-4840 (2010-07-31), i. k. 110301MISAK00D1-656

26. Teritorijų planavimo dokumento derinimo procedūra savivaldybės Komisijoje turi būti baigta per 15 darbo dienų nuo planavimo organizatoriaus prašymo bei visų privalomų dokumentų pateikimo dienos. Derinant detalųjį planą supaprastinta tvarka, derinimo trukmė neturi viršyti 10 darbo dienų.

27. Neteko galios nuo 2010-08-01

Punkto naikinimas:

Nr. D1-656, 2010-07-27, Žin. 2010, Nr. 91-4840 (2010-07-31), i. k. 110301MISAK00D1-656

28. Teritorijų planavimo dokumento derinimo procedūros pabaiga laikoma pranešimo planavimo organizatoriui apie priimtą sprendimą pateikimo (išsiuntimo) diena.

29. Neteko galios nuo 2010-08-01

Punkto naikinimas:

Nr. D1-656, 2010-07-27, Žin. 2010, Nr. 91-4840 (2010-07-31), i. k. 110301MISAK00D1-656

30. Neteko galios nuo 2010-02-04

Punkto naikinimas:

Nr. D1-59, 2010-01-25, Žin. 2010, Nr. 14-674 (2010-02-03), i. k. 110301MISAK000D1-59

31. Neteko galios nuo 2010-08-01

Punkto naikinimas:

Nr. D1-656, 2010-07-27, Žin. 2010, Nr. 91-4840 (2010-07-31), i. k. 110301MISAK00D1-656

IV SKYRIUS. BAIGIAMOSIOS NUOSTATOS

32. Komisijos pirmininkas ir Komisijos nariai už savo pagal kompetenciją priimtų sprendimų teisėtumą atsako Lietuvos Respublikos įstatymų nustatyta tvarka.

33. Teritorijų planavimo dokumento derinimo procedūros metu kilusius ginčus nagrinėja ir sprendimus priima Inspekcija.

Punkto pakeitimai:

Nr. D1-59, 2010-01-25, Žin., 2010, Nr. 14-674 (2010-02-03), i. k. 110301MISAK000D1-59

34. Komisijos sprendimas neišduoti statytojui (užsakovui) jo prašomo statybos leidimo gali būti skundžiamas Administracinių bylų teisenos įstatymo nustatyta tvarka. Apskundus Komisijos sprendimą neišduoti statybos leidimo, atsakovais šiose bylose laikomi subjektai, kurių atstovai, įeinantys į Komisijos sudėtį, nepritarė statybos leidimo išdavimui.

______________

Priedo pakeitimai:

Nr. D1-379, 2007-07-02, Žin., 2007, Nr. 75-2994 (2007-07-07), i. k. 107301MISAK00D1-379

Nuolatinės statybos

komisijos pavyzdinių nuostatų

1 priedas

Nuolatinės statybos komisijos posėdžio protokolo pavyzdys

TVIRTINU

Komisijos pirmininkas

_________________

(parašas) (vardas, pavardė)

20 m. mėn. d.

Spaudo žyma

_________ miestas, rajonas	SAVIVALDYBĖS NUOLATINĖ STATYBOS KOMISIJA
POSĖDŽIO PROTOKOLAS
20 m. mėn. d. Nr.

Posėdžio data _______________

Nuolatinė statybos komisija (toliau – Komisija), susidedanti iš:

Komisijos pirmininko – ______________________________ savivaldybės

miesto, rajono

administracijos

(pareigos, vardas, pavardė)

Komisijos narių:

_

(pareigos, vardai, pavardės, institucijų pavadinimai)

_

_

_

_

_

_

dalyvaujant:

(vardas, pavardė, tel. Nr., el. pašto adresas)

Planavimo organizatoriui ir (ar) jo įgaliotam asmeniui

SVARSTYTA:

(teritorijų planavimo dokumento pavadinimas)

NAGRINĖTI PLANAVIMO ORGANIZATORIAUS PATEIKTI DOKUMENTAI:

1. Esamos būklės brėžinys.

2. Teritorijų planavimo dokumento sprendiniai (aiškinamasis raštas ir brėžiniai).

3. Planavimo sąlygos ir (ar) planavimo sąlygų sąvadas.

4. Planavimo darbų programa (planavimo užduotis).

5. Detaliojo teritorijų planavimo organizatoriaus teisių ir pareigų perdavimo sutartis (jei tokia sutartis sudaryta).

6. Teritorijų planavimo dokumento sprendinių poveikio vertinimo ataskaita.

7. Teritorijų planavimo dokumento sprendinių strateginio pasekmių aplinkai vertinimo ataskaita, kai pagal įstatymus ir kitus teisės aktus toks vertinimas buvo atliktas.

8. Priimtų ir motyvuotai atmestų visuomenės pateiktų pasiūlymų apibendrinta medžiaga.

NUTARTA: derinti

(teritorijų planavimo dokumento pavadinimas)

nederinti

(pateikti konkrečius nederinimo motyvus)

_

Protokolą pasirašo:

Komisijoje atstovaujamos institucijos (subjekto) pavadinimas	Komisijos nario:

pritarimas nepritarimas	vardas, pavardė	parašas arba nuomonę raštu pareiškusio Komisijos nario rašto Nr., data
Komisijos pirmininkas
Komisijos nariai:
Teritorijų planavimo sąlygas nustačiusių institucijų atstovai:
savivaldybės administracijos valstybės tarnautojas (-ai):
kitų institucijų atstovai:

PRIDEDAMA:

Komisijos narių, nedalyvavusių Komisijos posėdyje, nuomonė raštu,

_____________ lap.

Komisijos nario (-ių), dalyvavusio (-ių) Komisijos posėdyje ir nepritarusio (-ių) sprendimui derinti teritorijų planavimo dokumentą, motyvuotas nepritarimas raštu,

_____________ lap.

Komisijos pirmininkas	___________ (parašas)	_______________ (vardas, pavardė)

Komisijos sekretorius	___________ (parašas)	_______________ (vardas, pavardė)

Su protokolu susipažinau:

Planavimo organizatorius ir (ar) jo įgaliotas atstovas	___________ (parašas)	_______________ (vardas, pavardė)

_________________

Priedo pakeitimai:

Nr. D1-70, 2006-02-03, Žin., 2006, Nr. 18-642 (2006-02-13), i. k. 106301MISAK000D1-70

Nr. D1-379, 2007-07-02, Žin., 2007, Nr. 75-2994 (2007-07-07), i. k. 107301MISAK00D1-379

Nr. D1-656, 2010-07-27, Žin., 2010, Nr. 91-4840 (2010-07-31), i. k. 110301MISAK00D1-656

Nuolatinės statybos

komisijos pavyzdinių nuostatų

2 priedas

Nuolatinės statybos komisijos posėdžio protokolo pavyzdys

TVIRTINU

Komisijos pirmininkas

_________________

(parašas) (vardas, pavardė)

20 m. mėn. d.

Spaudo žyma

__________ miestas, rajonas	SAVIVALDYBĖS NUOLATINĖ STATYBOS KOMISIJA
POSĖDŽIO PROTOKOLAS
20 m. mėn. d. Nr.

Posėdžio data __________________

_

(statinio ir jo priklausinių pavadinimas paskirtis, adresas)

_

(statinio kategorija (ypatingas, nepriskirtas ypatingų statinių kategorijai)

_

(statybos rūšis (nauja statyba, rekonstravimas, kapitalinis remontas, griovimas)

Nuolatinė statybos komisija (toliau – Komisija), susidedanti iš:

Komisijos pirmininko – _______________________________ savivaldybės

miesto, rajono

administracijos

(pareigos, vardas, pavardė)

Komisijos narių:

(pareigos, vardai, pavardės, institucijų pavadinimai)

_

_

_

_

_

dalyvaujant:

statytojui (užsakovui)

(fizinio asmens vardas, pavardė, tel. Nr., el. pašto adresas)

_

(juridinio asmens pavadinimas, tel. Nr., el. pašto adresas)

statinio projekto vadovui

(vardas, pavardė)

_

patikrino statytojo (užsakovo) pateiktą statinio projektą, statinio griovimo technologijos aprašymą, statinio griovimo projektą (kas nereikalinga, išbraukti) ir kitus dokumentus.

Komisijos narių pritarimas ar nepritarimas parengtam statinio projektui patvirtinamas parašais:

_

Komisijoje atstovaujamos institucijos (subjekto) pavadinimas	Komisijos nario:

pritarimas nepritarimas	vardas, pavardė	parašas arba nuomonę raštu pareiškusio Komisijos nario rašto Nr., data
Komisijos pirmininkas
Komisijos nariai:
statinio projektavimo sąlygas nustačiusių institucijų atstovai:
savivaldybės administracijos valstybės tarnautojas (-ai):
kitų institucijų atstovai:

KOMISIJOS SPRENDIMAS:

įrašoma „Išduoti statybos leidimą“ arba „Statybos leidimo neišduoti“

Komisijos pirmininkas	__________ (parašas)	_____________ (vardas, pavardė)

Komisijos sekretorius	__________ (parašas)	_____________ (vardas, pavardė)

PRIDEDAMA:

Komisijos narių, nedalyvavusių Komisijos posėdyje, nuomonė raštu,

__________ lap.

Komisijos nario (-ių), dalyvavusio (-ių) Komisijos posėdyje ir nepritarusio (-ių) sprendimui išduoti statybos leidimą, motyvuotas nepritarimas raštu,

__________ lap.

Su protokolu susipažinau:

Statytojas (užsakovas)	__________ (parašas)	_____________ (vardas, pavardė)

Statinio projekto vadovas	__________ (parašas)	_____________ (vardas, pavardė)

_________________

Priedo pakeitimai:

Nr. D1-70, 2006-02-03, Žin., 2006, Nr. 18-642 (2006-02-13), i. k. 106301MISAK000D1-70

Nr. D1-379, 2007-07-02, Žin., 2007, Nr. 75-2994 (2007-07-07), i. k. 107301MISAK00D1-379

Nr. D1-59, 2010-01-25, Žin., 2010, Nr. 14-674 (2010-02-03), i. k. 110301MISAK000D1-59

Nr. D1-656, 2010-07-27, Žin., 2010, Nr. 91-4840 (2010-07-31), i. k. 110301MISAK00D1-656

Pakeitimai:

1.

Lietuvos Respublikos aplinkos ministerija, Įsakymas

Nr. D1-70, 2006-02-03, Žin., 2006, Nr. 18-642 (2006-02-13), i. k. 106301MISAK000D1-70

Dėl aplinkos ministro 2004 m. gruodžio 28 d. įsakymo Nr. D1-696 "Dėl Nuolatinės statybos komisijos pavyzdinių nuostatų patvirtinimo" pakeitimo

2.

Lietuvos Respublikos aplinkos ministerija, Įsakymas

Nr. D1-379, 2007-07-02, Žin., 2007, Nr. 75-2994 (2007-07-07), i. k. 107301MISAK00D1-379

Dėl aplinkos ministro 2004 m. gruodžio 28 d. įsakymo Nr. D1-696 "Dėl Nuolatinės statybos komisijos pavyzdinių nuostatų patvirtinimo" pakeitimo

3.

Lietuvos Respublikos aplinkos ministerija, Įsakymas

Nr. D1-59, 2010-01-25, Žin., 2010, Nr. 14-674 (2010-02-03), i. k. 110301MISAK000D1-59

Dėl Lietuvos Respublikos aplinkos ministro 2004 m. gruodžio 28 d. įsakymo Nr. D1-696 "Dėl Nuolatinės statybos komisijos pavyzdinių nuostatų patvirtinimo" pakeitimo

4.

Lietuvos Respublikos aplinkos ministerija, Įsakymas

Nr. D1-656, 2010-07-27, Žin., 2010, Nr. 91-4840 (2010-07-31), i. k. 110301MISAK00D1-656

Dėl Lietuvos Respublikos aplinkos ministro 2004 m. gruodžio 28 d. įsakymo Nr. D1-696 "Dėl Nuolatinės statybos komisijos pavyzdinių nuostatų" patvirtinimo" pakeitimo